钦定古今图书集成/明伦汇编/宫闱典/第113卷 > 王仁祜
## 钦定古今图书集成/明伦汇编/宫闱典/第113卷 > 王仁祜

按《唐书高宗废后王氏传》：“后，并州祁人，魏尚书左仆
射思政之孙，从祖母同安长公主，以后婉淑，白太宗
以为晋王妃。王居东宫，妃亦进册，擢父仁祜陈州刺
史。帝即位，立为皇后。仁祜以特进封魏国公，母柳本
国夫人。仁祜卒，赠司空。初，萧良娣有宠，而武昭仪与
后、良娣争宠，更相毁短。昭仪诡险，即诬后与母挟媚”
道蛊上，帝信之，解魏国夫人门籍，罢后舅柳奭、中书
令李义府等阴佐昭仪，以偏言怒帝。遂下诏废后、良
娣皆为庶人，囚宫中，后母兄、良娣宗族悉流岭南。许
敬宗又奏：“仁祜无他功，以宫掖故，超列三事。今庶人
谋乱宗社，罪宜夷宗，仁祜应斲棺。陛下不穷其诛，家
止流窜，仁祜不宜引庇荫，宥逆子孙。”有诏尽夺仁祜
官爵。